Document ID: 31989L0518

DIREKTIVA KOMISIJE
z dne 1. avgusta 1989
o prilagoditvi Direktive Sveta 77/538/EGS o približevanju zakonodaje držav članic o zadnjih svetilkah za meglo za motorna in priklopna vozila tehničnemu napredku
(89/518/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil1, kakor je bila nazadnje spremenjena z Direktivo 87/403/EGS2, in zlasti člena 11 Direktive,
ob upoštevanju Direktive Sveta 77/538/EGS z dne 28. junija 1977 o približevanju zakonodaje držav članic o zadnjih svetilkah za meglo za motorna in priklopna vozila3, kakor je bila nazadnje spremenjena z Direktivo 87/354/EGS4, in zlasti člena 10 Direktive,
ker je glede na pridobljene izkušnje in zadnje stanje tehnike mogoče poenostavi oznako EGS-homologacije sestavnega dela za svetilke, ki so združene, kombinirane ali integrirane z drugimi svetilkami,
ker so ukrepi iz te direktive skladni z mnenjem Odbora za prilagajanje tehničnemu napredku direktiv o odpravljanju tehničnih ovir pri trgovanju na področju motornih vozil,
SPREJELA NASLEDNJO DIREKTIVO:
Člen 1
Prilogi 0 in II k Direktivi 77/538/EGS se spremenita v skladu s prilogo k tej direktivi.
Člen 2
Po 1. januarju 1990 ne sme nobena država članica:
(a) - zavrniti podelitve EGS-homologacije, izdaje dokumenta iz tretje alinee člena 10(1) Direktive 70/156/EGS ali podelitve nacionalne homologacije za neki tip vozila, ali
- prepovedati začetka uporabe vozil zaradi razlogov, ki se nanašajo na zadnje svetilke za meglo, če ustrezajo določbam te direktive;
(b) - zavrniti podelitve EGS-homologacije sestavnega dela ali nacionalne homologacije sestavnega dela za navedene zadnje svetilke za meglo, če ustrezajo določbam te direktive, ali
- prepovedati dajanja v promet zadnjih svetilk za meglo, če imajo te oznako EGS-homologacije sestavnega dela, izdano v skladu z določbami te direktive.
Člen 3
Države članice sprejmejo predpise, potrebne za uskladitev s to direktivo, najpozneje do 31. decembra 1989. O tem takoj obvestijo Komisijo.
V predpisih, sprejetih na podlagi prvega pododstavka, se je treba izrecno sklicevati na to direktivo.
Člen 4
Ta direktiva je naslovljena na države članice.
V Bruslju, 1. avgusta 1989

Labels: 7
8
15